ಟುಬುರ್ಗಾದ ಮೂರು ಕನ್ಯೆಯರು ಇವರು ಒಂದು ಯುವತಿಯರ ಗುಂಪಾಗಿದ್ದು, ಸುಮಾರು 257 ಸಿಇ ಯಲ್ಲಿ ಕ್ರಿಶ್ಚಿಯನ್ನರು ಎಂಬಕಾರಣಕ್ಕೆ ಮರಣದಂಡನೆ ಮಾಡಲಾಯಿತು, ಅದು ರೋಮನ್-ಯುಗದ ಟುನೀಶಿಯಾವಾಗಿತ್ತು . ಇವರನ್ನು ಸಾಂಪ್ರದಾಯಿಕವಾಗಿ ಮ್ಯಾಕ್ಸಿಮಾ, ಡೊನಾಟಿಲ್ಲಾ ಮತ್ತು ಸೆಕುಂಡಾ ಎಂದು ಕರೆಯಲಾಗಿದೆ. ಈ ಮೂವರನ್ನು ಪೂರ್ವ ಆರ್ಥೊಡಾಕ್ಸ್ ಚರ್ಚ್ ಮತ್ತು ಕ್ಯಾಥೋಲಿಕ್ ಚರ್ಚ್‌ನಲ್ಲಿ ಸಂತರು ಎಂದು ಪೂಜಿಸಲಾಗುತ್ತದೆ. ಜುಲೈ 30 ರಂದು ಈ ಎರಡೂ ಚರ್ಚ್‌ಗಳಲ್ಲಿ ಅವರನ್ನು ನೆನಪಿಸಿಕೊಳ್ಳಲಾಗುತ್ತದೆ. 3 ನೇ ಶತಮಾನದಲ್ಲಿ ಚಕ್ರವರ್ತಿ ವಲೇರಿಯನ್ ಕಿರುಕುಳದಲ್ಲಿ ಮೂವರು ಯುವತಿಯರು ಹುತಾತ್ಮರಾದರು . ಪ್ರೊಕಾನ್ಸುಲ್ ಅನುಲ್ಲಿನಸ್ ಪ್ರಾಕ್ಯುರೇಟರ್ ಆಗಿದ್ದ ದಿನಾಂಕಗಳನ್ನು ಗಮನಿಸಿದರೆ ಡಯೋಕ್ಲೆಟಿಯನ್ ಅಡಿಯಲ್ಲಿ ಅವರನ್ನು ಮರಣದಂಡನೆ ಮಾಡಿರುವ ಸಾಧ್ಯತೆಯಿದೆ. ಈ ವ್ಯಾಪಕ ಕಿರುಕುಳಕ್ಕೆ ಬಲಿಯಾದ ಕೆಲವೇ ಪ್ರಮುಖರಲ್ಲಿ ಇವರುಗಳಿದ್ದಾರೆ. ಜಾನ್ ಫಾಕ್ಸ್ ಅವರು ಹೇಳುವ ಪ್ರಾಥಮಿಕ ವರದಿಯಲ್ಲಿ "ಅವರಿಗೆ ಪಿತ್ತಬರಿಸುವ ರಸ ಮತ್ತು ವಿನೆಗರ್ ಅನ್ನು ಕುಡಿಯಲು ನೀಡಲಾಯಿತು, ನಂತರ ತೀವ್ರವಾಗಿ ಹೊಡೆಯಲಾಯಿತು, ಗಿಬ್ಬೆಟ್ನಲ್ಲಿ ಹಿಂಸಿಸಲಾಯಿತು, ಸುಣ್ಣದಿಂದ ಉಜ್ಜಲಾಯಿತು ಮತ್ತು ಸುಟ್ಟರು" ಎಂದು ದಾಖಲಿಸಿದ್ದಾರೆ. ಒಂದು ಗ್ರಿಡಿರಾನ್ ಮೇಲೆ ಇಟ್ಟು ಕಾಡು ಮೃಗಗಳಿಗೆ ತಿನ್ನಲ್ಲು ಬಿಟ್ಟು ಕೂನೆಗೆ ಶಿರಚ್ಛೇದ ಮಾಡಲಾಯಿತು ". == ಸಾರಾಂಶ == ಮ್ಯಾಕ್ಸಿಮಾ, 14 ವರ್ಷ ವಯಸ್ಸಿನವರು ಮತ್ತು ಡೊನಾಟಿಲ್ಲಾ ಅವರು ಕಾರ್ತೇಜ್‌ನ ನೈಋತ್ಯಕ್ಕೆ ಆರು ಮೈಲುಗಳಷ್ಟು ದೂರದಲ್ಲಿರುವ ಆಫ್ರಿಕಾದ ಪ್ರೊಕಾನ್ಸುಲಾರಿಸ್ ನಲ್ಲಿರುವ ರೋಮನ್ ವಸಾಹತು ಟುಬುರ್ಗಾದ ನಿವಾಸಿಗಳಾಗಿದ್ದರು. ರೋಮನ್ ದೇವರುಗಳಿಗೆ ತ್ಯಾಗಮಾಡಲು ಪಟ್ಟಣವಾಸಿಗಳಿಗೆ ಶಾಸನವನ್ನು ಹೊರಡಿಸಿದಾಗ, ಹುಡುಗಿಯರು ನಿರಾಕರಿಸಿದರು, ನಂತರ ಅವರನ್ನು ಪ್ರೊಕಾನ್ಸುಲ್ ಅನುಲ್ಲಿನಸ್ ವಿಚಾರಣೆಗೊಳಪಡಿಸಿದರು ಮತ್ತು ಶಿಕ್ಷೆ ವಿಧಿಸಿದರು. ಅವರ ಸೆರೆವಾಸದ ಕೆಲವು ಹಂತದಲ್ಲಿ, ಜೋಡಿಯು 12 ವರ್ಷ ವಯಸ್ಸಿನ ಸೆಕುಂಡಾವನ್ನು ಭೇಟಿಯಾದರು. ಪ್ರೊಕಾನ್ಸುಲರ್ ಸಂದರ್ಶನದಲ್ಲಿ ಆಕೆಯನ್ನು ಉಲ್ಲೇಖಿಸದ ಕಾರಣ ಆಕೆಯನ್ನು ಪ್ರತ್ಯೇಕವಾಗಿ ಬಂಧಿಸಲಾಗಿದೆ ಎಂದು ಭಾವಿಸಲಾಗಿದೆ. ಸಂಪ್ರದಾಯದ ಪ್ರಕಾರ, ಹಿರಿಯ ಇಬ್ಬರು ಹುಡುಗಿಯರು ಸೆಕುಂಡಾಗೆ ಮನವೊಲಿಸಲು ಪ್ರಯತ್ನಿಸುತ್ತಿದ್ದರೂ - ಅವಳು ತುಂಬಾ ಚಿಕ್ಕವಳಾಗಿದ್ದಳು ಮತ್ತು ವಯಸ್ಸಾದ ತಂದೆಯ ಏಕೈಕ ಮಗು - ಅವಳು ನಿರಾಕರಿಸಿದಳು. ಅವರ ವಿಟೇ ಪ್ರಕಾರ, ಹುಡುಗಿಯರು ತರುವಾಯ ಚಿತ್ರಹಿಂಸೆಗೊಳಗಾದರು ಮತ್ತು ಅವರ ಮೇಲೆ ದಾಳಿ ಮಾಡಲು ವಿಫಲವಾದ ಕಾಡು ಪ್ರಾಣಿಗಳಿಗೆ ಒಡ್ಡಿಕೊಂಡರು. ಅಂತಿಮವಾಗಿ ಅವರ ಶಿರಚ್ಛೇದ ಮಾಡಲು ಆದೇಶ ನೀಡಲಾಯಿತು. == ಪರಂಪರೆ == ಜುಲೈ 30 ರಂದು ಪಶ್ಚಿಮ ಕ್ರಿಶ್ಚಿಯನ್ ಧರ್ಮದಲ್ಲಿ ಈ ಹುಡುಗಿಯರನ್ನು ಸಂತರು ಎಂದು ಪರಿಗಣಿಸಲಾಗಿ ಹಬ್ಬವನ್ನು ಆಚರಿಸುತ್ತಾರೆ. ಕೆಲವರು ಇವರನ್ನು ಥುಬರ್ಬೋ ಮಜಸ್ ಎಂಬ ಇನ್ನೊಂದು ಪಟ್ಟಣದಿಂದ ಬಂದವರಾದ ಪರ್ಪೆಟುವಾ ಮತ್ತು ಫೆಲಿಸಿಟಾಸ್ ಎಂದು ತಪ್ಪಾಗಿ ಭಾವಿಸುತ್ತಾರೆ. ಚಕ್ರವರ್ತಿ ವ್ಯಾಲೇರಿಯನ್ ನಂತರ ಪಾರ್ಥಿಯನ್ನರಿಂದ ಯುದ್ಧದಲ್ಲಿ ಸೆರೆಹಿಡಿಯಲ್ಪಟ್ಟರು ಮತ್ತು ಅವರ ಚರ್ಮವನ್ನು ಸುಲಿಯಲಾಯಿತು. ಉತ್ತರ ಆಫ್ರಿಕಾದಲ್ಲಿನ ಚರ್ಚ್‌ನಲ್ಲಿ ಹುತಾತ್ಮರ ವಿರುದ್ಧದ ಅವರ ಕ್ರಮಗಳಿಗೆ ದೈವಿಕ ಪ್ರತೀಕಾರ ಎಂಬ ನಂಬಿಕೆಯಿದೆ. == ಉಲ್ಲೇಖಗಳು == == ಹೆಚ್ಚಿನ ಓದುವಿಕೆ ==